Viktor Vavrin

Tajomstvá Adama 154 + Číselný snár

Ukážka z elektronickej knihy

PROLÓG

Vážený čitateľ, predkladám vám útlu, ale výstižnú knižku, v ktorej sú zachytené moje poznatky o snoch a prácu s nimi.

Neoddeliteľnou časťou je liečenie na diaľku s využívaním podvedomia a snov, ktoré v konečnom dôsledku vyhodnocujú, ako liečenie prebieha vlastnou samo-diagnostikou.

Kniha jasnou a zrozumiteľnou formou vysvetľuje, ako pracovať s vašimi snami, predovšetkým negatívnymi, učí nás, ako zmeniť to negatívne na pozitívne tak, aby to doslova zmenilo negatívny osud, aj keď si myslíme, že je to nemožné.

Kniha novátorským, dlhodobo rokmi úspešne realizovaným postupom vysvetľuje, ako dešifrovať naše choroby v snoch a možný spôsob, ako ich zničiť.

Kniha vám prezradí, ako sny vedia odhaliť vašich neprajníkov v rôznych zakódovaných podobách a dá návod ako postupovať, aby sme nad nimi v reálnom živote dokázali vyhrať.

Kniha vám rozpovie niekoľko skutočných príbehov z Adamovej praxe o pomoci našich blízkych, ktorí sú už dávno po smrti a ako sú duchovia schopní pomôcť pri liečení, ale aj inak.

Dozviete sa, čo podľa Adama najviac ovplyvňuje vaše zdravie v súčasnom svete.

Kniha obsahuje aj priame návody a postupy duchovného liečenia a obrany proti negatívnemu.

NA ZÁVER NIEČO O ADAMOVI

Zaoberám sa viac ako 15 rokov intenzívne liečeniu pomocou snov, výkladu snov a ich využitiu v reálnom živote, klasickou veštbou ako veštec Adam, liečením na diaľku, ale dokážem Vám dobre poradiť aj pri klasickom liečení. Zaoberám sa aj reinkarnáciami a reinkarnačnou metódou na odstraňovanie negatívnych energií z minulosti.

Desaťtisíce mojich spokojných klientov mi hovorí Adam 154 a mám pre vás svoj obľúbený výrok:

„OSUD SI URČUJEME SAMI A ROBME TO TAK, ABY SA OSUD PRISPOSOBIL NÁM, A NIE MY OSUDU“

Venovanie

Túto útlu knihu venujem svojej mame, ktorá pri mne

stála a pomáhala mi počas môjho života.

Venovanie patrí aj mojej priateľke Eve, ako duchovnej

podpore, bez ktorej by táto kniha nevznikla.

ÚVOD

Nekonečný vesmír, čo skrývaš? Všetky odpovede na veci minulé, súčasné a budúce sú napísané niekde vo hviezdach. Sami sme jeho súčasťou, ako to malé zrnko piesku, ktoré má svoj vlastný život. Všetkých nás ale spája minulosť, prítomnosť, budúcnosť, naše myšlienky nepoznajú vzdialenosť, rečovú bariéru a je úplne jedno kde žijeme, čo sme, čo práve robíme, či sme dospelí alebo deti.

Celé spoločenstvo ľudí nazývame „ĽUDSTVO“. Cíti, že sme súčasťou prírody – vesmíru, ale dosť často tak nekoná. Prvopočiatkom všetkého bola myšlienka, ktorá sa zhmotnila do reálnej podoby toho, čo nás obklopuje. Na to, aby sa myšlienka mohla rozšíriť do nekonečna, potrebuje energiu. Tým, že energia je zbavená fyzického tela, môže sa neustále pohybovať v minulosti, prítomnosti, ako aj v budúcnosti. Minulosť je pre ňu uplynulá budúcnosť a budúcnosť je jej zatiaľ neaktivovanou prítomnosťou, ktorá sa pripravuje na činnosť. V podstate si to uvedomujeme, ale často zabúdame na základné zákonitosti fungovania prírody a vesmíru, a to je: PRINCÍP ROVNOVÁHY A PRIRODZENEJ OCHRANY.

Naše telo je akoby malý vesmír, ktorý má svoju vlastnú vnútornú rovnováhu energií. Sú neustálymi nositeľmi informácií. Pri porušení tejto vnútornej energetickej rovnováhy a porušení vonkajšieho energetického obalu, ktorý nás ochraňuje a sprevádza od nášho narodenia až po smrť, dochádza z dlhodobého hľadiska k zdravotným a depresívnym poruchám.

ČASŤ 1

ČO NAJVIAC OVPLYVŇUJE NAŠE ZDRAVIE V SÚČASNOM ŽIVOTE

KAPITOLA 1)

Zvuky a ich pôsobenie na psychiku a celkový zdravotný stav

Všetky zvuky, ktoré vytvára príroda sú v harmónii s prirodzenou frekvenciou vesmíru, ktorá je naladená na 432 Hz (hertzov). Človek, ak je naladený na túto frekvenciu, prináša mu to fyzické a psychické zdravie. Šamani, domorodci, ale aj tibetský mnísi sú naladení takto a vytvárajú v podobe hudby práve túto frekvenciu, hudobníci v dávnejšej minulosti mali naladené komorné A práve na 432 Hz (od roku 1953, podľa iných prameňov od roku 1939 či 1955 je to 440 Hz).

Dnešná hudba západného sveta, ale aj reklama a denná propaganda v akejkoľvek podobe je naladená na 440 Hz – PREČO? - Lebo podporuje ego človeka a vzbudzuje túžbu po materializme.

Táto hudba ale disharmonicky ovplyvňuje energetické centrá v tele – čakry. Naopak, frekvencia prírody 432 Hz stimuluje štvrtú čakru – srdcovú, ktorá spája všetky energie v tele, a tým dochádza k harmonizácií všetkých energií v tele a k upokojeniu psychiky. Čo je PSYCHIKA?

Matka príroda už pri našom narodení vytvorí každému z nás prirodzenú rovnováhu, kde prijímame dobré aj zlé v presne vymedzenom pomere, čo vytvorí prirodzenú rovnováhu, ktorá je každému človeku jedinečná. Porušením tejto vnútornej rovnováhy sa začnú v organizme meniť chemické a biologické procesy a my začíname mať „psychické problémy“, ktoré sa predovšetkým začnú prejavovať ako únava v organizme a dosť často aj ako bolesti v oblasti tretej čakry (2 cm nad pupkom).

Celkové chemické a biologické zmeny sa dejú nebadane, nie sú to mesiace, roky, ale desaťročia. Postupne sa v tele vytvára namiesto vyváženého prostredia prostredie kyslej povahy a začnú byť postupne napádané vnútorné orgány, najčastejšie žlčník, pečeň, žalúdok, ľadviny, srdce, kosti, mozog. Začína to nevinne – pokiaľ sa začneme viac rozčuľovať v prostredí, v ktorom žijeme, vytvára sa viac žlče. Pečeň nestačí prečisťovať krv a ochabuje jej činnosť. Dôsledkom toho je postupne znižovaná jej funkcia, nasledujú opuchy, zúženie a upchávanie ciev a ochrnutie jej nervov. Celý organizmus je vo svojej činnosti obmedzovaný. Ďalší orgán – ľadviny, ktoré slúžia ako filter látkovej výmeny sa zanášajú a znižuje sa ich činnosť, čo v konečnom dôsledku škodí postupne všetkým orgánom, predovšetkým srdcu.

Srdce z duchovného hľadiska vyjadruje našu schopnosť tešiť sa zo života a byť v súlade so sebou a svetom. Krv je zhmotnením našej duše a hlavnú životnú silu – radosť zo života cievy rozvádzajú do každej bunky nášho tela. Pokiaľ však nie sme v súlade a v harmónii sami so sebou, rozčuľujeme sa, vytvárame si stres, nespokojnosť, kritizujeme iných, sme podráždení, žiarliví, máme v sebe protiklady, nenávisť, nadhodnocovanie.... – výsledkom sú choroby.

Majme na pamäti: srdce, ľadviny, žalúdok, pečeň, žlčník sú vo svojich funkciách na sebe vzájomne závislé a ovplyvňujú celkový zdravotný stav. Náš život by mal byť neustále v súlade so základným princípom matky prírody: ROVNOVÁHA DOBRÉHO I ZLÉHO. Potom sa nemusíme obávať zdravotných problémov.

KAPITOLA 2)

Protiklady

Na tejto planéte Zem máme protiklady v podstate všetci. Vytvárajú sa v rannom veku a sprevádzajú nás počas celého života, nezávisle od toho kto sme, čo robíme, kde na tejto planéte žijeme. Sú skrytým jedom, ktorý si postupne dávkujeme, až zahltíme organizmus. Prostredníctvom našich vnútorných energií si tento duchovný jed postupne roznesieme do každej bunky tela, informačného systému, genetického kódu. Dokonca si naše protiklady prenesieme na ďalšie generácie a výsledkom môže byť skaza, ničenie, vojny, choroby. Máme však možnosť si tieto protiklady riešiť či rovno odstrániť už počas nášho života, a tým ovplyvniť zdravý vývoj seba, svojej rodiny, ale i ďalších generácií ľudstva. Ako odstraňovať naše protiklady v našich životoch?

Skúsme si to vysvetliť na príklade jedného z protikladov – rozum a vášeň, ako to úžasne vyjadril básnik Chalíl Džibrán v knihe Prorok: „Hovor nám Prorok o rozume a vášni“ – a on odpovedal takto:

„Vaša duša je často bojiskom, na ktorom váš rozum a váš úsudok sa pasujú so silou vašich vášní a žiadostivostí.

Kiež by som mohol vniesť pokoj do vašich duší a nesváry vašich protikladov zjednotiť a uviesť do harmónie!

ALE AKO TO UROBÍM, AK SAMI NEBUDETE HĽADAŤ A NEBUDETE MILOVAŤ SVOJE PROTIKLADY?

Váš rozum a vaše vášne sú kormidlom a plachtami vašej duše, plaviacej sa po mori.

Ak sa vaše plachty roztrhnú či kormidlo zlomí, budete hnaní vetrom sem a tam, alebo zostanete stáť ďaleko od brehov v bezvetrí.

Lebo rozum, keď vládne sám, je sila, ktorá obmedzuje, neskrotná vášeň je plameň, ktorý sám seba spaľuje.

Preto nech vaša duša dvíha rozum k výšinám vášne, aby mohol spievať. Nech vaša duša krotí vášeň rozumom, aby mohla žiť svojím každodenným znovuzrodením a ako fénix sa mohla vzniesť zo svojho vlastného popola.

Chcel by som, aby ste hľadeli na svoj rozum a na svoje vášne ako na dvoch milých hostí vo svojom dome (poznámka Adama: „dom sme my sami“).

Nepreukazujte jednému hosťovi väčšiu úctu než druhému: lebo ten, kto si väčšmi váži jedného, stratí lásku a dôveru oboch,“ koniec citátu.

Z tohoto nádherného príkladu riešenia našich protikladov akejkoľvek príčiny je jasné, že ak chceme riešiť naše vnútorné protiklady, musíme ich dobre poznať, nesváry protikladov zjednotiť a uviesť do harmónie a rovnováhy. Potom sa nemusíme obávať vážnych chorôb, ktoré z našich neriešených protikladov vznikajú.

ISBN 978-80-972586-2-7

Vytvorenie elektronickej verzie Dibuk, s. r. o., 2017

Vytvorené prostredníctvom Publico.sk

Table of Contents

PROLÓG

NA ZÁVER NIEČO O ADAMOVI

Venovanie

ÚVOD

ČASŤ 1

KAPITOLA 1)

KAPITOLA 2)

ČASŤ 2.

ČASŤ 3

Dodatok časť 6 – Číselný snár